turjo4nis/wikipedia-bn-dump-20250701 huggingface dataset:
রোসিন জলি

রোসিন জলি একজন টেলিভিশন উপস্থাপিকা এবং মালয়ালম চলচ্চিত্রের একজন অভিনেত্রী।

জীবনের প্রথমার্ধ 
জলি কেরালার বাসিন্দা। তিনি ভারতের কেরালা রাজ্যের এর্নাকুলাম জেলার মুভাত্তুপুঝায় জন্মগ্রহণ করেন। তিনি বেঙ্গালুরুতে স্কুলজীবন এবং কলেজ ডিগ্রি সম্পন্ন করেন এবং সেখানেই স্থায়ীভাবে বসবাস করছিলেন।

কর্মজীবন 
রোসিন জলি ২০১১ সালে একজন নৃত্যশিল্পী এবং টেলিভিশন অনুষ্ঠানের উপস্থাপিয়কা হিসেবে তার অভিনয় জীবন শুরু করেন। তিনি ওয়েডিং বেলস, প্রিয়াসখী, লাভ ইন ক্যানোপি, সিমা চলচ্চিত্র পুরস্কার ২০১৪ এবং আথম পথু রুচির মতো অনুষ্ঠান সঞ্চালনা করেছেন।

তিনি ২০১২ সালে দুটি এবং ২০১৩ সালে পাঁচটি ছবিতে অভিনয় করেছিলেন। চলচ্চিত্রের অভিনয় ছাড়াও, জলি ২০১৩ সালে সূর্য টিভিতে সম্প্রচারিত একটি রিয়েলিটি শো মালায়ালি হাউস  -এর একজন প্রতিযোগী ছিলেন। তিনি জি কন্নড়, কন্যাকা ম্যাগাজিন, কৌমুদি টিভি, ব্রিটানিয়া, অ্যামাজন আরবান কোম্পানি এবং এশিয়ান পেইন্টসের মতো বহু সংস্থার টিভি বিজ্ঞাপনেও অভিনয় করেছেন। তিনি কিছু অ্যালবামেও কাজ করেছেন যার মধ্যে থামরাকান্নান, শ্রীরামজাপাম, শ্রী ভদ্রকালী, এবং ভারতীয় ব্রাজুকা  জনপ্রিয়।[ তথ্যসূত্র প্রয়োজন ]

চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
কেরলের নারী মডেল
ভারতীয় টেলিভিশন অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি
নিফতাওয়াইহ

আবু আবদুল্লাহ ইব্রাহিম বিন মুহাম্মদ বিন উরফাহ বিন সুলাইমান বিন মুগিরা বিন হাবিব বিন মুহাল্লাব বিন আবি সুফরা আল-আজদী (  ) ছিলেন একজন মধ্যযুগীয় আলেম, কবি, লেখক ও আরবি ব্যাকরণবিদ। তিনি নিফতাওয়েহ নামে বেশি পরিচিত ছিলেন।   তাকে তার সময়ের সেরা লেখক হিসেবে বিবেচনা করা হত এবং ইসলামি হাদিস ও কুরআনের তুলনামূলক পাঠেও তিনি বিশেষজ্ঞ ছিলেন।  

মুসলিম পণ্ডিত
আরবি ভাষার লেখক
মধ্যযুগীয় মুসলিম লেখক
সুন্নি ইসলামের পণ্ডিত
আরবি ব্যাকরণ

জীবনী 

নিফতাওয়েহের জন্ম বর্তমান ইরাকের ওয়াসিতে।  তাঁর জন্ম তারিখ সাধারণত ৮৫৮ সাল বলে মনে করা হয়; যদিও কিছু বর্ণননায় ৮৬৪ সালের কথাও উল্লেখ করা হয়েছে।  তিনি তাঁর জীবনের বেশিরভাগ সময় বাগদাদে কাটিয়েছেন এবং সেখানেই ৯৩৫ খ্রিস্টাব্দে সূর্যোদয়ের ঠিক এক ঘন্টা পরে সফর মাসের বুধবার তিনি মৃত্যুবরণ করেন।  পরের দিন তাকে কুফার দরজায় দাফন করা হয়।  তাঁর মৃত্যুর তারিখ নিয়েও কিছু বিতর্ক রয়েছে। কিছু ঐতিহাসিক মনে করেন যে, তিনি ৯৩৬ সালে আবু বকর ইবনে মুজাহিদের সাথে একই দিনে মারা যান। বাগদাদে থাকাকালীন তিনি অভিধান পড়াতেন। তিনি একটি ঐতিহাসিক গ্রন্থও রচনা করেছিলেন, যা তার ছাত্র আল-মাসুদির মতে সেই সময়ের সবচেয়ে কার্যকর বইগুলির মধ্যে একটি বলে বিবেচিত হয়েছিল।  

ইবনে খালাওয়াইহ ধারণা করতেন যে, নিফতাওয়াইহ ছিল একমাত্র মুসলিম পণ্ডিত, যার নাম ইব্রাহিম ছিল এবং তার আবদুল্লাহ নামে একটি পুত্রও ছিল।  সা'য়ালিবীর মতে, তাকে নিফতাওয়াইহ দুইটি কারণে ডাকা হয়েছিল। প্রথমত তাঁর সময়ে আরবি ভাষার জ্ঞান অতুলনীয় ছিল, যেমনটি সিবাওয়াইহের সময়ে ছিল। নিফতাওয়াইহ সিবাওয়াইহের ব্যাকরণ রচনার প্রতি তীব্র আগ্রহ পোষণ করতেন, এমনকি তাকে সিবাওয়েহের পুত্র হিসেবেও উল্লেখ করা হত।  দ্বিতীয়ত তার গায়ের রঙ ছিল খুবই গাঢ় এবং তার চেহারাকে নিফত নামে পরিচিত বিটুমিনের সাথে তুলনা করা হয়েছিল। এভাবেই নিফত ও ওয়াইহ শব্দ দুটি একত্রিত হয়ে তাকে "নিফতাওয়াইহ আল-নাহভি" বা ব্যাকরণবিদ নিফতাওয়াইহ নামে পরিচিত হয়।

দৃষ্টিভঙ্গি  

নিফতাওয়াই ইসলামি আইনশাস্ত্রের জাহিরী মতবাদের অনুসারী ছিলেন এবং তিনি দাউদ আল-জাহিরির ছাত্র ছিলেন।  তিনি কেবল ধর্মীয় রায় বের করার উপায় হিসেবেই নয়; বরং একটি কাব্যিক কৌশল হিসেবেও কিয়াসকে প্রত্যাখ্যান করেছিলেন। ধর্মীয় বিষয়ের উপর তাঁর কোন রচনাই আধুনিক যুগে টিকে থাকেনি বলে জানা যায়। নিফতাওয়াইহ প্রসিদ্ধ কুরআন তিলাওয়াতকারী আল-দুরিরও ছাত্র ছিলেন। 

পঞ্চম আব্বাসীয় খলিফা হারুন আল-রশিদ সম্পর্কে নিফতাওয়াই খুবই ইতিবাচক দৃষ্টিভঙ্গি পোষণ করতেন এবং তিনি ধর্মতত্ত্ববিদ ও শিল্পীদের প্রতি খলিফার সমর্থনের বিষয়েও মন্তব্য করেছিলেন। এর বিপরীতে তিনি তার সমসাময়িক ইবনে দুরাইদের সাথে সংঘর্ষে লিপ্ত হয়েছিলেন, যিনি আরবি ভাষায় দ্বিতীয় অভিধান লিখেছেন।  নিফতাওয়াই ইবনে দুরাইদকে খলিল ইবনে আহমদ আল-ফারাহিদীর কাজ চুরি করার জন্য অভিযুক্ত করেছিলেন, যিনি কিতাবুল আইন নামে প্রথম আরবি অভিধান লিখেছিলেন।

সমাদর 
নিফতাওয়াই তার জীবদ্দশায় ইসলামের একটি প্রাচীন সম্প্রদায় মুতাজিলার অপছন্দের পাত্র ছিলেন। যদিও সুন্নি এবং মুতাজিলারা সাধারণভাবে একে অপরের প্রতি শত্রুভাবাপন্ন ছিল; তবে নিফতাওয়াইর জাহিরীয় দৃষ্টিভঙ্গি ও ব্যাকরণ শিক্ষার পদ্ধতি মু'তাজিলাদের দৃষ্টিতে "চরম অজ্ঞতা" ছিল।

রচনা

কবিতা 
আবু আলী আল-কালী নিজের বই আল-আমালিতে একজন অজ্ঞাত মহিলার জন্যে লেখা নিফতাওয়াইর কিছু পংক্তি উদ্ধৃত করেছেন:   

 তোমার প্রতি আমার নিবদ্ধ হৃদয়, তোমার গালের চেয়েও বেশি কোমল;
 তোমার চোখের শক্তির চেয়ে আমার শক্তি কম!
 যার আত্মাকে অন্যায়ভাবে নির্যাতন করা হয়েছে, তুমি কেন তাকে করুণা করবে না?
 আর কার ভালোবাসা তোমার প্রতি স্নেহে ঝুঁকে পড়ে?

তথ্যসূত্র
শারজাহ আর্ট ফাউন্ডেশন

শারজাহ আর্ট ফাউন্ডেশন ( ) হল সংযুক্ত আরব আমিরাতের শারজায় অবস্থিত সমসাময়িক শিল্প ও  সংস্কৃতি প্রতিষ্ঠান। এটি ২০০৯ সালে   হুর আল কাসিমি প্রতিষ্ঠা করেন।  হুর আল কাসিমি  সংযুক্ত আরব আমিরাতের সুপ্রিম কাউন্সিলের সদস্য এবং শারজাহের বর্তমান শাসক সুলতান বিন মুহাম্মদ আল-কাসিমির মেয়ে। এই ফাউন্ডেশন শারজাহ, সংযুক্ত আরব আমিরাত এবং বৃহত্তর অঞ্চলজুড়ে শিল্পীদের সৃজনশীলতা এবং শিল্পচর্চাকে সমর্থন দেওয়ার লক্ষ্যে কাজ করে। এজন্য সংগঠনটি শারজাহ দ্বিবার্ষিক, মার্চ সভা, শিল্পীদের জন্য আবাসন, অনুদান, প্রদর্শনী, গবেষণা এবং প্রকাশনার মত অনুষ্ঠানের আয়োজন করে থাকে। এখানে আরব ও আন্তর্জাতিক শিল্পীদের কাজের প্রদর্শনী হয়। শারজাহ আর্ট ফাউন্ডেশন জনসাধারণকে শিল্প ও সংস্কৃতির প্রতি আগ্রহী করে তুলতে এবং তাদের সক্রিয় অংশগ্রহণ নিশ্চিত করতে কাজ করে। এটি শিক্ষামূলক কার্যক্রম, কর্মশালা ও প্রদর্শনীর মাধ্যমে শিল্পচর্চার প্রতি মানুষের আগ্রহ বাড়ানোর চেষ্টা চালিয়ে যায়।

শারজাহ দ্বিবার্ষিক 
শারজাহ দ্বিবার্ষিক একটি আন্তর্জাতিক শিল্প প্রদর্শনী যা প্রতি দুই বছরে একবার সংযুক্ত আরব আমিরাতের শারজায় অনুষ্ঠিত হয়। এটি শারজাহতে প্রতি দুই বছরে একবার হয়। প্রথম সংস্করণ দ্বিবার্ষিক ১৯৯৩ সালে অনুষ্ঠিত হয়েছিল। তখন এটি শারজাহর সংস্কৃতি ও তথ্য বিভাগ পরিচালনা করত। ২০০৯ সাল থেকে থেকে শারজাহ আর্ট ফাউন্ডেশন প্রতিষ্ঠার পর থেকে এটি শিল্প প্রদর্শনীর আয়োজন চালিয়ে আসছে । প্রতিটি প্রদর্শনীর শেষে শিল্প জগতের খ্যাতিমান ব্যক্তিত্বদের একটি বিচারিক বোর্ড দ্বিবার্ষিক পুরস্কার প্রদান করে।

মার্চ সভা 
মার্চ সভা হলো একটি বার্ষিক আন্তর্জাতিক সম্মেলন। এখানে বিভিন্ন দেশের শিল্পচর্চাকারী ব্যক্তি ও শিল্প প্রতিষ্ঠান অংশগ্রহণ করে। এটি শারজাহ আর্ট ফাউন্ডেশন আয়োজন করে। ২০০৮ সালে এ আয়োজন  শুরু হয়েছিল। এখানে আঞ্চলিক শিল্প পেশাদাররা সমসাময়িক শিল্পের ক্ষেত্রে সংযোগ স্থাপন, অংশীদারিত্ব এবং ধারণা ভাগ করে নিতে উৎসাহিত হন।

ভবন 
ফাউন্ডেশন বৃষ্টির ঘর নামে একটি শিল্পকর্মের জন্য স্থায়ী জায়গা তৈরি করেছে। এটি র‍্যান্ডম ইন্টারন্যাশনাল নামে একটি শিল্পী গোষ্ঠী তৈরি করেছে। তারা দ্য ফ্লাইং সসার নামে একটি ভবন পুনর্নির্মাণ করেছে। আল জুবাইল সবজি বাজারেও কাজ করেছে। ১৯৭০-এর দশকের খোর ফাক্কান সিনেমা হলকে সঙ্গীত বিদ্যালয় করা হচ্ছে। একটি পিরামিড আকৃতির ছাদযুক্ত কিন্ডারগার্টেনকে কমিউনিটি সেন্টার করা হয়। ২০২৩ সালে শারজাহর পূর্ব উপকূলে অবস্থিত একটি পুরনো ফিড মিল ও বরফ কারখানা পুনরায় সংস্কার করে উদ্বোধন করা হয়েছে।

প্রদর্শনী 
শারজাহ আর্ট ফাউন্ডেশন কর্তৃক আয়োজিত উল্লেখযোগ্য প্রদর্শনীর তালিকা:

তথ্যসূত্র

বহিঃসংযোগ 
 সরকারি ওয়েবসাইট

আরব সংস্কৃতি
শারজাহ
জোমল

জোমল হলেন একজন ভারতীয় অভিনেত্রী  যিনি গৌরী নামেও পরিচিত। জোমল মূলত মালায়ালাম ছবিতে অভিনয় করেছেন। অভিনেত্রী জোমল শিশুশিল্পী হিসেবে তার কর্মজীবন শুরু করেন এবং নব্বই দশকের মাঝামাঝি সময়ে একজন প্রধান অভিনেত্রী হিসাবে নিজেকে প্রতিষ্ঠিত করেন।

কর্মজীবন 
অভিনেত্রী জোমল তার দীর্ঘ কর্মজীবনে একাধিক মালায়ালাম ছবিতে অভিনয় করেছেন। তিনি নীরম, পিরিয়াধা ভারাম ভেন্ডুম এবং দীপস্তম্ভম মহাশ্চর্যমের মতো চলচ্চিত্রে প্রধান ভূমিকা পালন করেছেন। তিনি এন্নু স্বান্তম জানকিকুট্টি (১৯৯৬) ছবিতে তার ভূমিকার জন্য সেরা অভিনেত্রী হিসাবে কেরালা রাজ্য চলচ্চিত্র পুরস্কার  জিতেছিলেন এবং বিশেষ বিভাগে জাতীয় চলচ্চিত্র পুরস্কার  জিতেছেন। 

১৯৯৭ সালে, তিনি এন্নু স্বান্তম জানকিকুট্টি ছবিতে তার অভিনয়ের জন্য সেরা অভিনেত্রী বিভাগের অধীনে কেরালা রাজ্য চলচ্চিত্র পুরস্কার জিতেছিলেন এবং জাতীয় চলচ্চিত্র পুরস্কার সম্মেলনে পুরস্কৃত হয়েছিলেন। তিনি মালায়ালাম ফিল্ম কাথাল – দ্য কোর -এ অভিনেত্রী জ্যোথিকার চরিত্রের জন্য কণ্ঠদান করেছিলেন।[ তথ্যসূত্র প্রয়োজন ]

চলচ্চিত্র তালিকা

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় হিন্দু
মালয়ালম টেলিভিশন অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
কেরল রাজ্য চলচ্চিত্র পুরস্কার বিজয়ী
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
কালিকটের অভিনেত্রী
জীবিত ব্যক্তি
লিজোমল জোসে

লিজোমল জোসে একজন ভারতীয় অভিনেত্রী যিনি মূলত মালায়ালাম এবং তামিল ছবিতে অভিনয় করেন। তামিল ছবি জয় ভীম (২০২১) -তে সেঙ্গেনি চরিত্রে অভিনয়ের জন্য তিনি সমালোচকদের দ্বারা প্রশংসিত হন। এই চরিত্রের জন্য তিনি ৬৭তম ফিল্মফেয়ার অ্যাওয়ার্ডস সাউথ -এ ফিল্মফেয়ার সেরা অভিনেত্রীর পুরস্কার জিতে নেয়।

কর্মজীবন 
লিজোমল ২০১৬ সালে মুক্তিপ্রাপ্ত মালয়ালম চলচ্চিত্র, মহেশিন্তে প্রথিকারম-এর মাধ্যমে অভিনয় জগতে প্রবেশ করেন।  চলচ্চিত্রটি দর্শকমহলে অত্যন্ত প্রশংসিত হয়েছিল। সেই একই বছর তিনি বাণিজ্যিকভাবে সফল ছবি কাট্টাপ্পানাইল ঋত্বিক রোশন-এ সহ অভিনেত্রী হিসাবে অভিনয় করেন। তার তৃতীয় ছবি হানি বি টু পয়েন্ট ফাইভ (২০১৭)-এ  তিনি অভিনেত্রী ভাবনার ব্যক্তিগত মেক-আপ শিল্পীর ভূমিকায় অভিনয় করেছিলেন। এরপর তিনি অভিনেতা মামুট্টির সাথে স্ট্রিট লাইটস (২০১৮) ছবিতে অভিনয় করেন।  

লিজোমল অভিনেতা সিদ্ধার্থের সাথে শিবাপ্পু মঞ্জল পাচাই (২০১৯) শিরোনামের তামিল সিনেমায় অভিনয় করেন, যা ছিল তার প্রথম তামিল চলচ্চিত্র।  জয় ভীম  চলচ্চিত্রে অভিনেতা তিনি সুরিয়ার সাথে অভিনয় করেন। এই চলচ্চিত্রে লিজোমল একজন আদিম ইরুলার উপজাতির মহিলা সেঙ্গেনির যন্ত্রণার ছবি তার অভিনয়ের মাধ্যমে প্রতিফলিত করার জন্য সমালোচকদের দ্বারা প্রশংসিত হন।

ব্যক্তিগত জীবন 
লিজোমল জোসে ২০২১ সালের ৪ অক্টোবর তারিখে কেরালার ওয়ানাডে অরুণ অ্যান্টনি ওনিসেরিলকে বিয়ে করেন।

চলচ্চিত্র তালিকা

তথ্যসূত্র

জি সিনে পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
কেরলের অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম টেলিভিশন অভিনেত্রী
মালয়ালম চলচ্চিত্র অভিনেত্রী
২১শ শতাব্দীর ভারতীয় অভিনেত্রী
জন্মের বছর অনুপস্থিত (জীবিত ব্যক্তি)
জীবিত ব্যক্তি
ঈমানে মুজমাল

ঈমানে মুজমাল () অর্থ হল বিশ্বাসের সারমর্ম। ইসলামি বিশ্বাস অনুযায়ী, এটি ঈমানের একটি সংক্ষিপ্ত প্রকাশ, যেখানে মুমিন তার আকিদা ও আনুগত্যের সারসংক্ষেপ ব্যক্ত করে। এটি মুসলমানদের মৌলিক বিশ্বাসের অন্যতম অংশ।

সংজ্ঞা ও অর্থ 
ঈমান অর্থ বিশ্বাস, আর মুজমাল অর্থ সংক্ষিপ্ত বা সারমর্ম। তাই ঈমানে মুজমাল বলতে বোঝায় সংক্ষেপে ইসলামের মূল বিশ্বাসকে গ্রহণ ও মেনে নেওয়া। এটি নিম্নরূপ:

অর্থাৎ: আমি ঈমান আনলাম সর্বসুন্দর নামধারী ও সর্ববিদগুণের অধিকারী আল্লাহ তাআলার প্রতি এবং মেনে নিলাম তাঁর সকল আদেশ ও বিধানাবলি।

তাৎপর্য 
ঈমানে মুজমাল দুইটি প্রধান দিককে নির্দেশ করে:

 **আল্লাহর অস্তিত্ব ও গুণাবলির প্রতি বিশ্বাস** - এখানে আল্লাহর সত্তা, নাম ও গুণাবলির প্রতি অবিচল বিশ্বাস রাখা হয়।
 **আল্লাহর সকল বিধান ও আদেশ মেনে নেওয়া** - ইসলামের সমস্ত বিধি-বিধানকে নিঃশর্তভাবে মেনে নেওয়ার ঘোষণা।

কোরআন ও হাদিসে গুরুত্ব 
ইমানে মুজমাল সম্পর্কে কোরআনে বর্ণিত হয়েছে:

নবী মুহাম্মদ (সা.) বলেছেন: তোমরা আল্লাহর সত্তা নিয়ে বিতর্ক কোরো না, বরং তাঁর গুণাবলি ও সৃষ্টি নিয়ে চিন্তা করো। (বুখারি, মুসলিম)

ইসলামের ছয় কালিমায় অবস্থান 
ইসলামের মৌলিক বিশ্বাসের জন্য ছয়টি কালিমা রয়েছে। এর মধ্যে অন্যতম গুরুত্বপূর্ণ হলো ঈমানে মুজমাল ও ঈমানে মুফাসসাল।

কূটতর্ক পরিহারে ভূমিকা 
শয়তানের প্ররোচনায় মানুষ কখনো কখনো ঈমান সম্পর্কে বিতর্কে জড়িয়ে পড়ে। ঈমানে মুজমালে উল্লেখিত কামা হুওয়া (যেমন আছেন তিনি) শব্দগুচ্ছ এই বিতর্ককে নিরুৎসাহিত করে এবং মানুষকে বিনা প্রশ্নে আল্লাহর উপর বিশ্বাস স্থাপনের শিক্ষা দেয়।

উপসংহার 
ইমানে মুজমাল ইসলামের মৌলিক বিশ্বাসগুলোর সারসংক্ষেপ। এটি একজন মুমিনকে ঈমানের সঠিক মর্মার্থ বোঝাতে সাহায্য করে এবং ইসলামের প্রতি তার আনুগত্য প্রকাশ করে।

তথ্যসূত্র
রঞ্জিনী জোসে

রঞ্জিনী জোসে  (জন্ম: ৪ এপ্রিল ১৯৮৪) একজন ভারতীয় প্লেব্যাক গায়িকা, যিনি মালায়ালাম, তামিল, তেলুগু, কন্নড় এবং হিন্দি ভাষার বেশ কয়েকটি গানে কণ্ঠ দিয়েছেন। ২০ বছরেরও বেশি সময় ধরে চলমান তার সংগীত জীবনে তিনি ২০০ টিরও বেশি ছবিতে গান গেয়েছেন। রঞ্জিনী ২০১৭ সালে মুক্তিপ্রাপ্ত বাশিরিন্তে প্রেমলেখানম সহ বেশ কয়েকটি চলচ্চিত্রে অভিনয় করেছেন। ১৯৯৮ সালে সাময়িক বিরতি নেওয়ার পর, তিনি কেএস চিত্রার সাথে মালায়ালাম সিনেমা মেলেভার্যাথে মালাখাক্কুট্টিকালে প্লেব্যাক গান গেয়েছিলেন।

সংগীত জীবন 
রঞ্জিনীর জন্ম ১৯৮৪ সালের ৪ এপ্রিল। তার পিতা ছিলেন চেন্নাইতে চলচ্চিত্র প্রযোজক বাবু জোসে এবং মা ছিলেন গায়ক ও ব্যাংক কর্মচারী সিকে জয়লক্ষ্মী। তিনি চেন্নাইতে বড় হয়েছিলেন কিন্তু কয়েক বছর পর তিনি কোচিতে চলে আসেন। রঞ্জিনী তিনটি ভিন্ন স্কুলে পড়াশোনা করেছেন, চেন্নাইয়ের সেক্রেড হার্ট চার্চ পার্ক, পেরুম্বাভুরের এমইটি পাবলিক স্কুল এবং ভবনস বিদ্যা মন্দির, এলামাক্কারা। তিনি তার স্কুল জীবনকে তার জীবনের সময় থেকেই ইলায়ারাজা, এস. জানকী এবং এমনকি এবিবিএ, বনি এম এবং মাইকেল জ্যাকসনের মতো আন্তর্জাতিক শিল্পীদের গান শুনে বড় হয়েছেন। 

রঞ্জিনী যখন নবম শ্রেণীতে পড়ত, তখন সে কোচির বিখ্যাত গায়ন দল কোচিন কোরাস ট্রুপ  -এর অংশ হয়ে ওঠে। তিনি তাদের সাথে বিভিন্ন জায়গায় ভ্রমণ করে অনুষ্ঠানে গান পরিবেশন করতেন। তিনি মঞ্চে গায়িকা এস. জানকীর উনারু উনারু গানটি পরিবেশন করার জন্য বেশ জনুপ্রিয় হয়ে উঠেছিলেন। তার সঙ্গীত শিক্ষক গীতিকার সন্তোষ ভার্মা ফিল্মফেয়ার পুরস্কারে মনোনীত হয়েছিলেন।

যখন রঞ্জিনী দ্বাদশ শ্রেণীতে পড়েন, তখন তাকে তুলসিদাস পরিচালিত মেলাভার্যাথে মালাখাক্কুত্তিকল সিনেমার একটি গানের রেকর্ডিংয়ের জন্য ডাকা হয়েছিল। তিনি জাতীয় পুরস্কারপ্রাপ্ত গায়ক কে এস চিত্রা এবং সন্তোষ কেশবের সাথে গান গেয়েছিলেন।

বিভিন্ন চলচ্চিত্রে গান গেয়ে এবং মঞ্চ অনুষ্ঠানে সংগীত প্রদর্শনের পর রঞ্জিনির জনপ্রিয়তা ঊর্ধ্বমুখী হয়ে ওঠে। তিনি পাঁচটি ভিন্ন ভিন্ন ভাষার ২০০ টিরও বেশি সিনেমায় তিনি গান গেয়েছেন। তিনি চাণক্য সিনেমার জন্য প্লেব্যাক গান গেয়ে তামিল বিনোদন জগতে আত্মপ্রকাশ করেন। খেলেইঁ হাম জি জান সে সিনেমায় নেপথ্য সংগীতশিল্পী হিসাবে তিনি হিন্দি সিনেমা জগতে আত্মপ্রকাশ করেন।

না বাঙ্গারু তাল্লি সিনেমার চিরু চিলাকে গানটি গায়নের মাধ্যমে তিনি তেলুগু চলচ্চিত্র জগতে আত্মপ্রকাশ করেন। তিনি তিনটি মালায়ালাম ছবিতেও অভিনয় করেছেন যেগুলি হল, ২০০৯ সালের মোহনলাল অভিনীত রেড অ্যাকিলিস, ২০১০ সালের মামুট্টি অভিনীত দ্রোণ এবং ২০১৭ সালের বাশিরিন্তে প্রেমলেখানম । 

তিনি ইলিয়ারাজা, এম জয়চন্দ্রন, আলফোনস, জ্যাসি গিফট, দীপক দেব, বিশাল ভরদ্বাজ, শঙ্কর মহাদেবন এবং আরও অনেকের মতো বড় শিল্পীদের সাথে কাজ করেছেন।

তথ্যসূত্র 

তেলুগু নেপথ্য সঙ্গীতশিল্পী
তামিল নেপথ্য সঙ্গীতশিল্পী
কেরলের নারী সঙ্গীতজ্ঞ
২১শ শতাব্দীর ভারতীয় গায়িকা
২০শ শতাব্দীর ভারতীয় গায়িকা
২১শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় সঙ্গীতশিল্পী
ভারতীয় নেপথ্য গায়িকা
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
কেরলের সঙ্গীতশিল্পী
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
জীবিত ব্যক্তি
মালয়ালম নেপথ্য সঙ্গীতশিল্পী
১৯৮৪-এ জন্ম
ঈমানে মুফাসসাল

ঈমানে মুফাসসাল (আরবি: إيمان مفصل) অর্থ বিশদ ঈমান। এটি ইসলামের মৌলিক বিশ্বাসের মধ্যে অন্যতম। মুসলিমদের ঈমানের ব্যাখ্যায় ঈমানে মুফাসসাল ও ঈমানে মুজমাল দুটি গুরুত্বপূর্ণ অংশ। ঈমানে মুফাসসাল ঈমানের বিশদ বর্ণনা প্রদান করে।

উচ্চারণ ও অনুবাদ

আরবি 
آمَنْتُ بِاللّٰهِ وَمَلٰئِكَتِهِ وَكُتُبِهِ وَرُسُلِهِ وَالْيَوْمِ الْاٰخِرِ وَالْقَدْرِ خَيْرِهِ وَشَرِّهِ مِنَ اللّٰهِ تَعَالٰى وَالْبَعْثِ بَعْدَ الْمَوْتِ.

বাংলা উচ্চারণ 
আমানতু বিল্লাহি ওয়া মালাইকাতিহি ওয়া কুতুবিহি ওয়া রুসুলিহি ওয়াল ইয়াওমিল আখিরি ওয়াল কাদরি খাইরিহি ওয়া শাররিহি মিনাল্লাহি তা’আলা ওয়াল বাআসি বাদাল মাওত।

বাংলা অর্থ 
আমি বিশ্বাস করি আল্লাহর উপর, তাঁর ফেরেশতাদের উপর, তাঁর কিতাবসমূহের উপর, তাঁর রাসূলদের উপর, শেষ দিবসের উপর এবং তাকদিরের উপর—এর ভালো-মন্দ আল্লাহর পক্ষ থেকে, এবং মৃত্যুর পর পুনরুত্থানের উপর। [1]

ঈমানে মুফাসসালের ব্যাখ্যা 
ঈমানে মুফাসসালে সাতটি বিষয়ের উপর ঈমান আনার কথা বলা হয়েছে:

 আল্লাহর উপর ঈমান। [2]
 আল্লাহর ফেরেশতাদের উপর ঈমান।
 আসমানি কিতাবসমূহের উপর ঈমান।
 আল্লাহর রাসূলদের উপর ঈমান।
 পরকাল বা কিয়ামতের দিন বিশ্বাস।
 তাকদির বা ভাগ্যের ভালো-মন্দ আল্লাহর পক্ষ থেকে নির্ধারিত, এতে বিশ্বাস।
 আখিরাত বা মৃত্যুর পর পুনরুত্থান ও হিসাব-নিকাশে বিশ্বাস।

ইসলামি গ্রন্থে ঈমানে মুফাসসাল 
ঈমানে মুফাসসাল সম্পর্কে কুরআন ও হাদিসে বিভিন্ন স্থান উল্লেখ রয়েছে।

কুরআনের দৃষ্টিতে 
কুরআনে ঈমানের এই বিষয়গুলোকে সমর্থনকারী বেশ কিছু আয়াত রয়েছে। যেমন:❝রাসূল ও তাঁর অনুসারীরা বিশ্বাস রাখে যা তাঁর প্রতি তাঁর প্রতিপালকের পক্ষ থেকে অবতীর্ণ হয়েছে। তারা প্রত্যেকে আল্লাহ, তাঁর ফেরেশতা, তাঁর কিতাব ও তাঁর রাসূলদের প্রতি বিশ্বাস রাখে…❞

— আল কুরআন, সূরা আল-বাকারা, ২:২৮৫ [3]

হাদিসের দৃষ্টিতে 
হযরত ওমর (রাঃ) হতে বর্ণিত, তিনি বলেন: একদিন আমরা রাসূলুল্লাহ (সাল্লাল্লাহু আলাইহি ওয়া সাল্লাম)-এর কাছে বসেছিলাম, এমন সময় এক ব্যক্তি আমাদের সামনে উপস্থিত হলেন… তিনি বললেন, ❝তুমি আমাকে ঈমান সম্পর্কে বল।❞

নবী (সাঃ) বললেন: ❝ঈমান হল এই যে, তুমি আল্লাহ, তাঁর ফেরেশতাগণ, তাঁর কিতাব, তাঁর রাসূলগণ, পরকালের দিন এবং তাকদিরের উপর বিশ্বাস রাখবে।❞

— সহিহ মুসলিম, হাদিস নং ৮ [4]

গুরুত্ব ও শিক্ষা 
ঈমানে মুফাসসাল ইসলামের মৌলিক বিশ্বাসের অন্যতম ভিত্তি। এটি মুসলিমদের জন্য অপরিহার্য আকিদা। এটি একজন মুসলমানের জীবনদর্শন, ধর্মীয় চেতনা এবং কর্মপদ্ধতির উপর গুরুত্বপূর্ণ প্রভাব ফেলে।

তথ্যসূত্র 

 আল কুরআন
 সহিহ মুসলিম
 সহিহ বুখারি
 ইবনে কাসির, তাফসির ইবনে কাসির

এছাড়াও দেখুন 

 ঈমানে মুজমাল
 আকিদা
 ইসলামি বিশ্বাস ব্যবস্থা
ইবনে আতিয়া

আবু মুহাম্মদ আবদ আল-হক্ক ইবনে গালিব ইবনে আবদ আল-রহমান, যিনি ইবনে আতিয়া (    নামে বেশি পরিচিত ছিলেন ) ছিলেন ৫ম ইসলামী শতাব্দীর একজন সুন্নি আন্দালুসীয় পণ্ডিত। তিনি একজন বিশিষ্ট মালিকি আইনজ্ঞ, ঐতিহ্যবিদ, ব্যাকরণবিদ, ভাষাবিদ, কবি, সাহিত্যিক এবং একজন গ্রন্থপঞ্জিবিদ ছিলেন। তাকে তার সময়ের সর্বশ্রেষ্ঠ কুরআন ভাষ্যকার হিসেবে বিবেচনা করা হত।  তাঁর বিখ্যাত কুরআনভাষ্য গ্রন্থ আল-মুহাররার আল-ওয়াজিজ ফি তাফসির আল-কিতাব আল-আজিজ থেকে খ্যাতি  এসেছে।

জীবনী 
ইবনে আতিয়্যা ৪৮১ হিজরি/১০৮৮ খ্রিস্টাব্দে ইসলামী স্পেনের গ্রানাডায় জন্মগ্রহণ করেন। তিনি পণ্ডিত পরিবারে বেড়ে ওঠেন। তাঁর বাবা ছিলেন একজন প্রখ্যাত হাদিসবিদ এবং ফকিহ। তিনি মুসলিম বিশ্বের পূর্বাঞ্চলে ভ্রমণের সময় অসংখ্য বিশিষ্ট আলেমের কাছে শিক্ষালাভ করেছিলেন। এরপর তিনি গ্রানাডায় একজন বিচারক হন।

তাঁর বাবার কাছে শিক্ষা গ্রহণকারী আলেমরা প্রায়ই আসতেন। এমন পরিবেশে ইবনে আতিয়া বড় হন। ফলে তিনি বাবার পথ অনুসরণে উৎসাহিত হন। তিনি বাবা ও অন্যান্য আলেমদের কাছে শিক্ষা লাভ করেন। তাঁর বাবা সবসময় তাঁকে সমর্থন করতেন। কারণ তিনি জানতেন যে তাঁর ছেলে অত্যন্ত মেধাবী। ইবনে আতিয়া ছিলেন একজন অত্যন্ত পরিশ্রমী ছাত্র। তিনি পড়ালেখা করতে ভালোবাসতেন এবং সব বিষয়ে পারদর্শী হতে আগ্রহী ছিলেন। তিনি বিশ্বাস করতেন যে ব্যাপক পড়াশোনা তাঁকে কুরআন বুঝতে সাহায্য করবে। তাই তিনি শুধু ইসলামী শিক্ষার মধ্যে সীমাবদ্ধ থাকেননি। তিনি আন্দালুসের বিভিন্ন শহর ও কেন্দ্রে ভ্রমণ করেন। সেখানে অসংখ্য আলেমের সাথে সাক্ষাৎ করেন এবং তাঁদের কাছ থেকে শিক্ষা গ্রহণ করেন। ফলে তিনি পুরো অঞ্চলে সম্মানিত আলেমে পরিণত হন। পরবর্তীতে তিনি মুর্সিয়ায় বিচারক হন। সেখানে তিনি আইনের যথাযথ প্রয়োগে তাঁর কঠোরতা ও ন্যায়পরায়ণতার জন্য বিখ্যাত হন। তিনি একজন প্রখ্যাত শিক্ষকও ছিলেন। তাঁর অনেক ছাত্র পরবর্তীতে নিজেরাই প্রখ্যাত আলেম হয়েছিলেন।

ইবনে আতিয়ার সময়ে আন্দালুসে অনেক অশান্তি ছিল। খ্রিস্টানরা মুসলিম অঞ্চল আক্রমণের চেষ্টা করছিল এবং মাঝে মাঝে সফলও হচ্ছিল। তিনি সেনাবাহিনীতে যোগ দেন এবং বহুবার অবিশ্বাসীদের বিরুদ্ধে যুদ্ধ করেন। তিনি আন্দালুসের সব মুসলিমকে দৃঢ় অবস্থান নিতে উৎসাহিত করেন। একইসাথে রাজা ও শাসকদের চিঠি লিখে তাঁদের ইসলামের প্রতি দায়িত্ব ও আল্লাহর পথে সমর্থনের কথা স্মরণ করিয়ে দেন। তিনি ঐক্য ও জিহাদের পক্ষে সোচ্চার ছিলেন। এসব কারণে তিনি একজন বিদগ্ধ আলেম এবং নিবেদিত মুসলিম হিসেবে দৃঢ় খ্যাতি অর্জন করেন।

অভ্যর্থনা 
আয-যাহাবি সিয়ারু আলামিন নুবালা  বইয়ে বলেন: “তিনি একজন আলেম ইমাম, কুরআনের তাফসিরে প্রধান, ফিকহ, তাফসির এবং আরবি ভাষায় পারদর্শী ছিলেন। তিনি জ্ঞানে সমৃদ্ধ, বুদ্ধিমান, সূক্ষ্ম বিবেচনাশক্তিসম্পন্ন ছিলেন। তিনি জ্ঞানের উৎস সম্পর্কে সচেতন থাকতেন।”

কাজ 
ইবনে আতিয়া অনেক মূল্যবান বৈজ্ঞানিক রচনা রেখে গেছেন। এর মধ্যে সবচেয়ে গুরুত্বপূর্ণ হলো তাঁর আল-মুহাররার আল-ওয়াজিজ ফি তাফসির আল-কিতাব আল-আজিজ। আলেমরা একমত যে এটি সবচেয়ে কঠোর, সঠিক এবং বিস্তৃত তাফসির।

তথ্যসূত্র 

আরব ব্যাকরণবিদ
মুহাদ্দিস
মুফাসসির
মুরিশ মালিকি পণ্ডিত
১২শ শতাব্দীর আইনজ্ঞ
১২শ শতাব্দীর ইসলামের মুসলিম পণ্ডিত
আশআরি ব্যক্তি
মালিকি ব্যক্তি
১১৪১-এ মৃত্যু
১০৮৮-এ জন্ম
উদ্ধৃতি শৈলীতে আরবি ভাষার উৎস (ar)
সামরিক ব্যক্তি

সামরিক ব্যক্তি বলতে কোনো রাষ্ট্রের সামরিক বাহিনীর সদস্যকে বোঝায়। সামরিক শাখা (সেনাবাহিনী, নৌবাহিনী, নৌসেনাবাহিনী, কোস্ট গার্ড, বিমানবাহিনী, মহাকাশ বাহিনী), পদমর্যাদা এবং পরিচালনা ও কুচকাওয়াজে নিয়োগ করার সময় সামরিক কর্ম—এইসব ভেদে কোনো সামরিক ব্যক্তির ভূমিকা ও দায়িত্ব ভিন্ন।

পরিভাষা
সেনাবাহিনী বা তদ্রূপ কোনো বিশাল স্থলবাহিনীর সদস্যকে সৈনিক, সিপাহী বা জোয়ান বলে। নৌবাহিনী, কোস্ট গার্ড বা অন্যন্য সামুদ্রিক বাহিনীর সদস্যকে নাবিক বলে। নৌসেনাবাহিনীর সদস্যরা স্থল ও পানি উভয় স্থানে কর্মরত থাকে। বিমানবাহিনীর সদস্যকে বৈমানিক বলে। সাম্প্রতিকতার দরুন মহাকাশ বাহিনীর সদস্যরা কোনো বিশেষ নামে পরিচিত নয়, তবে মার্কিন মহাকাশ বাহিনীর সদস্যরা "গার্ডিয়ান" (, ) নামে পরিচিত।

জনপরিসংখ্যান
সামরিক ব্যক্তিদের বাধ্যতামূলকভাবে নিয়োগ করা হয়, কিংবা সামরিক বাহিনীতে অংশগ্রহণের জন্য বেসামরিকদের আকর্ষিত করে তাদের নিয়োগ করা হয়। সামরিক জীবনের শুরুতে বেশিরভাগ ব্যক্তিই কমবয়সী। যেমন ২০১৩ সালে মার্কিন সেনাবাহিনীতে প্রারম্ভিক প্রশিক্ষণে অংশগ্রহণকারী সৈনিকদের গড় বয়স ২০.৭ বছর।

সামরিক ব্যক্তিদের বেশিরভাগই পুরুষ, আর সেখানে নারীর অংশগ্রহণের হার দেশভেদে ভিন্ন। যেমন ভারতীয় বাহিনীতে নারীর অনুপাত ৩%, ব্রিটিশ বাহিনীতে ১০%, সুইডীয় বাহিনীতে ১৩%, মার্কিন বাহিনীতে ১৬% ও দক্ষিণ আফ্রিকান বাহিনীতে ২৭%। যেসব রাষ্ট্র সামরিক বাহিনীতে নারীদের নিয়োগ করে তাদের অনেকেই নারীদের সরাসরি যুদ্ধ থেকে নিষিদ্ধ করে।

আধিকারিক হিসাবে অংশগ্রহণকারী সামরিক ব্যক্তিগণ সাধারণত ১৮ বছর বয়স থেকে ঊর্ধ্বমুখে (দরিদ্রতর থেকে ধনীতর) সচল হয়। সামরিক বাহিনীতে যোগদান করা ব্যক্তিদের বেশিরভাগই শৈশবে আর্থ-সামাজিক বঞ্চনা শিকার।

তথ্যসূত্র

বহিঃসংযোগ
অঞ্জু জোসেফ

অঞ্জু জোসেফ একজন ভারতীয় প্লেব্যাক গায়িকা যিনি মূলত মালায়ালাম সিনেমার জন্য গান গেয়েছেন। তিনি ২০১১ সালে মালয়ালম সিনেমা ডক্টর লাভ -এ নেপথয গায়িকা হিসেবে কাজ করে তার কর্মজীবন শুরু করেন।

প্রাথমিক জীবন এবং পরিবার 
অঞ্জু জোসেফ কাঞ্জিরাপ্পালিতে সেন্ট জোসেফ পাবলিক স্কুল এবং সেন্ট অ্যান্টনি পাবলিক স্কুলে তার স্কুলজীবন সম্পন্ন করেন এবং এর্নাকুলামের সেন্ট তেরেসা কলেজ থেকে ইংরেজি সাহিত্যে ডিগ্রি অর্জন করেন। তিনি কোচির মহারাজা কলেজ থেকে ইংরেজি সাহিত্যে বিষয়ে স্নাতকোত্তর ডিগ্রি অর্জন করেন।

অঞ্জু এশিয়ানেট চ্যানেলে সম্প্রচারিত সংগীত প্রতিযোগীতা আইডিয়া স্টার সিঙ্গার -এর চতুর্থ মরসুমে একজন প্রতিযোগী হিসাবে অংশ নিয়েছিলেন। তিনি গন্ধর্ব সঙ্গীতম নামক সংগীত প্রতিযোগীতায়ও অংশ নিয়েছিলেন।

রিয়েলিটি শো পরিচালক অনুপ জনের সাথে অঞ্জুর বিয়ে হয়েছিল। পরে তারা আলাদা হয়ে যায়। তিনি এখন আদিত্য পরমেশ্বরনের সাথে বিবাহিত।

কর্মজীবন 
তিনি ডক্টর লাভ, আলামারা, আভারুদে রাভুকাল, ওরমাকালিল ওরু মঞ্জুকালাম, সি/ও সায়রা বানুর ইত্যাদি বিবিধ চলচ্চিত্রে নেপথ্য গায়িকা হিসাবে কাজ করেছেন। তিনি ২০১৬ সালে বিখ্যাত তেলুগু ছবি বাহুবলীর ধীবরা গানটির একটি ক্যাপেলা সংস্করণ প্রকাশ করেন যার জন্য তাকে ব্যক্তিগতভাবে ডেকে অভিনন্দন জানানো হয়েছিল। এই ক্যাপেলা সংস্করণটি তেলুগু শিল্পে বেশ জনপ্রিয়তা অর্জন করেছিল এবং তার দলকে হায়দ্রাবাদে পুরস্কার অনুষ্ঠানে জন্য পরিবেশনার জন্য আমন্ত্রণ জানানো হয়েছিল।

গান

তথ্যসূত্র

কেরলের সঙ্গীতশিল্পী
মালয়ালম চলচ্চিত্র অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
অনু জোসেফ

অনু জোসেফ হলেন একজন ভারতীয় অভিনেত্রী যিনি মূলত মালায়ালাম বিনোদন জগতের সাথে যুক্ত। তিনি ২০০৩ সালে টিভি চন্দ্রান পরিচালিত মালায়ালাম চলচ্চিত্র, পদাম ওন্নু: ওরু ভিলাপাম-এর মাধ্যমে তার অভিনয় জগতে আত্মপ্রকাশ করেন। অনু বিগ বস মালয়ালম অনুষ্ঠানের পঞ্চম মরসুমের একজন অংশগ্রহণকারী ছিলেন।

কর্মজীবন 
অনু জোসেফ তার স্কুল যুব উৎসবে কলাথিলকম খেতাব জিতেছিলেন। অনু ধ্রুপদী শিল্পকর্ম পরিবেশনের জন্য কলাভবন নৃত্যদলের অংশ হয়েছিলেন এবং তারপর থেকে তিনি টিভি ধারাবাহিকে কাজ পেতে শুরু করেছিলেন। সূর্য টিভিতে সম্প্রচারিত চিত্রলেখা সিরিয়ালে অনুকে প্রথম টিভির পর্দায় অভিনয় করতে দেখা যায়। এবং পরে তিনি মাকালুদে আম্মা, মিন্নুকেট্টু, আলিলাথালি, স্নেহাচন্দ্রিকা, পাজহাসি রাজা এবং ওরিদাথোরিদাথু সহ অনেক জনপ্রিয় ধারাবাহিকে কাজ করেন। আলিলাথালিতে তিনি একটি নিষ্পাপ এবং মিষ্টি মেয়ের চরিত্রে অভিনয় করেছেন। তিনি ওরিদাথোরিদাথুতে একজন ছদ্মবেশী মহিলার চরিত্রে অভিনয় করেছেন। তবে, মিন্নুকেত্তু ধারাবাহিকের মাধ্যমেই তিনি সফলতা পান।অ্যাডভোকেট সত্যভামা কারিয়াম নিসারাম -এ তার যুগান্তকারী ভূমিকা ছিল। ২০২৩ সালে, তিনি বিগ বস মালায়ালামে অংশগ্রহন করেন।

টেলিভিশন

তথ্যসূত্র 

জন্মের বছর অনুপস্থিত (জীবিত ব্যক্তি)
ভারতীয় চলচ্চিত্র অভিনেত্রী
ভারতীয় টেলিভিশন উপস্থাপিকা
ভারতীয় টেলিভিশন অভিনেত্রী
কেরলের অভিনেত্রী
মালয়ালম চলচ্চিত্র অভিনেত্রী
মালয়ালম টেলিভিশন অভিনেত্রী
২১শ শতাব্দীর ভারতীয় অভিনেত্রী
জীবিত ব্যক্তি